Pécs-Baranyai Kereskedelmi és Iparkamara

Magyar-Cseh egészségipari üzleti fórum és üzletember találkozó
2021-10-20 10:00 - 12:30 (Europe/Helsinki) | Magyar Kereskedelmi és Iparkamara székháza, Pethényi köz 10., Budapest, 1122, Magyarország
A Magyar Kereskedelmi és Iparkamara és a Cseh Kereskedelmi Kamara közös szervezésében kerül megrendezésre az alábbi Magyar-Cseh üzleti fórum és üzletember-találkozó október 20-án 10:00-12:15 óráig.
A cseh delegációban az egészségipar területén tevékenykedő alábbi cégek vesznek részt.
LINET
kórházi és ápolási ágyak, nőgyógyászati és szülészeti székek, speciális matracok, mobil berendezések, egészségügyi bútorok gyártása
Cylinders Engineering Services a.s.
acélpalackok forgalmazása orvosi és otthoni használatra
FAGRON
személyre szabott gyógyászati és gyógyszerészeti összetett berendezések gyártása és fejlesztése, genetikai technológia, gyógyszerészeti alapanyagok előállítása és forgalmazása
PHARMDATA
Adatok és szolgáltatások elsősorban a forgalmazóknak, gyógyszertáraknak, kórházaknak és orvosoknak, de az orvosi kellékek gyártóinak és üzleteinek is
PROMO REHA
orvosi és ápolási ágyak, tusolóágyak, szállítószékek és hordágyak gyártása
VENTOS
teljes körű szolgáltatások az energiatakarékosság és az építési szolgáltatások területén, ipari hőcserélők és helyhez kötött és konténeres ipari szárítók gyártása, átfogó megoldások a fertőző hulladékok fertőtlenítésére
PROGRAMTERV

10.00 – 10.10
Köszöntők
Bódi László, alelnök, Nemzetközi Kollégium, MKIK
Radek Jakubsky, alelnök, Cseh Kereskedelmi Kamara

10.10 – 10.30
A magyar gazdaság aktuális helyzete, előadó felkérés alatt

10.30 – 10.45
A cseh vállalatok rövid bemutatása, CCC

10.45 – 12.00
Üzletember-találkozók

Az eseményen résztvevő cseh cégekről bővebb információ erre a linkre kattintva: PARTNEREK érhető el. A cseh tárgyalópartnerekhez az online regisztrációs lap alján található táblázatban tudnak időpontot foglalni.
Az üzleti fórum és az üzletember találkozók nyelve az angol, tolmácsolást nem biztosítanak.
Részvétel feltételei
Jelentkezési határidő: 2021. október 18., hétfő, 12.00 óra
A férőhelyek száma korlátozott, ezért a jelentkezéseket azok beérkezésének sorrendjében fogadják el. A rendezvényen való részvétel ingyenes, de előzetes online regisztrációhoz kötött.
A rendezvény belső térben kerül megrendezésre, így a 484/2020 (XI.10.) kormányrendelet értelmében a belépés védettségi igazolványhoz vagy negatív PCR-teszthez kötött. Amennyiben nem rendelkezik védettségi igazolvánnyal vagy negatív teszttel, a rendezvényen való részvételét nem tudják biztosítani.
REGISZTRÁCIÓ

Young Spirit: Reflektorfényben az Üzlet 4.0
2021-10-20 10:00 - 16:30 | ELI-ALPS Lézeres Kutatóintézet, Wolfgang Sandner u. 3., Szeged, Csongrád, 6728, Magyarország
A technológiaváltás K+F konferenciája innovatív cégvezetőknek és fiatal kutatóknak. A konferencia annak a határon átnyúló RILIAM I-4.0 programnak az egyik eleme, amelynek fókuszában az Üzlet 4.0 elterjesztése áll az ország déli részében. Az esemény a szegedi ELI-ALPS Kutatóközpontban kerül megrendezésre 2021. október 20-án, a Pécs-Baranyai Kereskedelmi és Iparkamara társszervezésében, és folytatása a PBKIK által 2017-ben indított sikeres kezdeményezésnek.

A konferencia egyedülálló abban a tekintetben, hogy:

közel 100 főt mozgat meg, a témát kutató és a témában érintett vállalatvezetőket és üzleti közösségek képviselőit (pl. megyei kamarák, innovációs központok)
ezek a személyek mind csak személyes ajánlás és meghívás alapján kerülhetnek be a résztvevők közé
worldcafé módszertannal dolgozik majd, tehát lehetőség nyílik sok emberrel a facilitált beszélgetésre, közös gondolkodásra
9 vállalati problémát jár körül az Ipar 4.0 bevezetésének és működtetésének 9 fázisában – az eredményekről pedig összefoglaló is készül majd
kapcsolat és új projektek építésére szolgál, tehát a résztvevők megadhatják elérhetőségeiket, érdeklődési körüket, és az meg lesz osztva a többi résztvevővel is a konferencia lezárultával!

A cégvezetőket és fiatal kutatókat megszólító K+F konferencia célja a technológiaváltással, az Ipar 4.0-s kérdésekkel kapcsolatos konkrét vállalati problémák megoldása, fiatal kutatók, tanácsadók, üzleti közösségek és cégvezetők közösségi intelligenciáját használva, a world café módszertanával találkozási platformot és kapcsolódást teremtve a témában érintett szakemberek között, ezzel a K+F és innováció lehetőségét biztosítva az akadémiai és a vállalati szférának egyaránt.
PROGRAM
10:00 – 11:00 A szegedi Lézerközpont (ELI-ALPS) bejárása (opcionális programpont)
11:00 – 12:30 Plenáris nyitószekció
11:00 – 11:15 A konferencia megnyitása: Üzlet 4.0 vállalati perspektívából – Dr. Kőkuti Attila, a Csongrád Megyei Kereskedelmi és Iparkamara elnöke
11:15 – 11:30 Akadémiai és vállalati összefogás az Üzlet 4.0 világában – Prof. Dr. Szabó Gábor, a Szegedi Tudományegyetem kuratóriumának elnöke
11:30 – 11:40 Határon túli együttműködés – fejlődési pontok a technológiaváltás korában – Dr. Gogolák László, a Szegedi Tudományegyetem Mérnöki Karának főiskolai docense, a Szabadkai Műszaki Szakfőiskola főiskolai tanára
11:40 – 12:20 Kerekasztal beszélgetés a szakma kiemelkedő képviselőivel – Dr. Ferenc Rudolf, az SZTE TTIK Informatikai Intézetének tanszékvezetője, Nagy Mihály, a Váll-Ker Kft. ügyvezető igazgatója, Petrik Márk, a Hepenix Kft. ügyvezetője, az Ipar 4.0 Platformon (NTPSZ) a kkv-k képviselője
12:20 – 12:30 Eligazító az ebéd utáni szekcióhoz: a worldcafé szabályai, működése
12:30 – 13:30 Ebéd
13:30 – 15:30 9 téma – 9 asztal: Javaslatok vállalati problémákra world café módszertannal, forgóasztalos rendszerben
Tudást kérek! – Az Üzlet 4.0-ról elérhető tudás és ennek közvetítése
Tükröt kérek! – Technológiai és szervezeti érettségi diagnosztika
Példát és segítséget kérek a választáshoz! – A fejlesztések kiválasztása
Összehangolást kérek régi és új között! – Az összehangolás
A Projekt – Vonalvezetőt kérek a projekt sikeréhez!
A Változás – Változásmenedzsment segítséget kérek!
Az emberek – A megfelelő kollégák megtalálása és „kinevelése”
Információ és támogatás a K+F-hez – A vállalati és az akadémiai szféra
Az együttműködés – Hitelességet és közösséget kérek a fejlesztésekhez!
15:30 – 16:30 Plenáris zárószekció
15:30 – 16:15 Tárlatvezetés: az asztaloknál megtárgyalt vállalati problémákra a javaslatcsomagok villám-összefoglalói
16:15 – 16:30 Zárás és következtetések

A konferencia nyelve magyar, de a határon túli partnereknek szerb nyelven tolmácsolást biztosítunk. Az esemény személyes jelenlétre tervezett, amely az aktuális járványügyi helyzet függvényében módosulhat.
Az érvényben lévő szabályozások miatt a rendezvényen csak védettségi igazolvánnyal rendelkezők vehetnek részt!
Amennyiben Baranyából megfelelő számú résztvevő jelentkezik, közös kisbuszt biztosít a kamara az utazáshoz.

További információ és jelentkezés: Nagy Eszter, nagy.eszter@pbkik.hu, +36 20 4126995

FinTech - Költséghatékonyság és innováció digitális pénzügyi megoldásokkal KKV-k számára
2021-10-20 15:00 - 16:00 | Pécsi Kereskedelmi Központ
Miért éri meg a KKV-knak a pénzügyi digitális transzformáció technológiai megatrendjeire rákapcsolódni? Milyen lehetőségeket nyitnak a fizetés, a forrásgyűjtés, a befektetéskezelés, hitelközvetítés és a biztosítások terén a FinTech megoldások a vállalkozásoknak lokációtól függetlenül?

Fotó: pixabay.com
Mindezekre a kérdésekre kapnak választ a rendezvény résztvevői.
Helyszín: Pécs-Baranyai Kereskedelmi és Iparkamara (7625 Pécs, Majorossy I. u. 36.)

Hornyák Miklós, egyetemi adjunktus, PTE KTK
Kuti Mónika, egyetemi docens, FinTech Center vezető, PTE KTK

A rendezvényen való részvétel rendezett kamarai regisztrációval díjmentes, de regisztrációhoz kötött.
Az esemény hibrid formában kerül megvalósításra, így kérjük jelezze, személyesen vagy online módon szeretne részt venni.
A rendezvényt az Enterprise Europe Network támogatja.

This form is currently closed for submissions.

Trade Expo Indonesia 2021 - online kiállítás és üzletember találkozó
2021-10-21 10:00 - 2021-11-04 22:00 | online
Az Indonéz Kereskedelmi Minisztérium idén 36. alkalommal rendezi meg a Trade Expo Indonesia éves szakkiállítását, ezúttal online formában.
A Trade Expo Indonesia egy nemzetközi, B2B-központú kereskedelmi kiállítás, amelynek célja az exporttermékek növekedésének és az exportpiac bővülésének ösztönzése.
Az idei szakkiállítás fő témája a Globális kereskedelem újjáélesztése. Célja, hogy az Indonéziában készült minőségi, prémium termékeket az online kiállítási platformon keresztül bemutassa és népszerűsítse a globális piacon, fejlessze az üzleti hálózatokat és ösztönözze a befektetéseket.
A kiállítással együtt a Trade Expo Indonesia egy sor más lehetőséget is kínál: kereskedelmi fórum, üzleti egyeztetések, üzleti fórumból és tanácsadás.
További információ elérhető: tradexpoindonesia.com
REGISZTRÁCIÓ

EEN Future of Workwear - online rendezvény
2021-10-25 - 2021-10-29 | Online
Az Enterprise Europe Network (EEN) örömmel meghívja Önt a munkaruházatnak szentelt rendezvényére. Izgalmas workshopok, előadások és megbeszélések várják!
A Future of Workwear mind a fiatal, mind a tapasztalt vállalkozókra összpontosít a munkahelyi biztonság és védelem, a textilipari innovációk, a viselhető eszközök, a beszállítók és a logisztika területén.
A rendezvény az európai vállalatok és intézmények számára lett megszervezve.
A tárgyalt témák:

Beszerzés és gyártás
Fenntartható textilgyártás
Orvostechnikai textíliák
Viselhető eszközök
3D nyomtatás
Motorizált exoskeleton
Vezető fonalak

A programról bővebben ITT olvashat.
Regisztrálni itt lehet: REGISZTRÁCIÓ

Creative Industry Zone 2021 - online üzletember találkozó
2021-10-25 10:00 - 2021-10-26 17:00 | Online
A virtuális térben megrendezésre kerülő esemény a kreatívipar szereplőit hivatott összehozni, elősegítve a szakmai és iparági fejlődést. A résztvevőknek lehetősége nyílik szakmai tematikájú előadások megtekintésére, valamint előre megszervezett, virtuális üzleti tárgyalások lebonyolítására.
Érintett témák:

Reklám és marketing
Építőművészet és barkácsolás
Design: termékek, grafikák, divat
Filmek, TV, videók, rádió, fotózás
Információ-és kommunikációs technológia, szoftverek, mobilapplikációk, számítógépes játékok
Publicisztika
Múzeumok, galériák, könyvtárak
Zene, előadás, látvány
Fenntartható design, körkörös gazdaság
Digitális megoldások a kulturális kreatívipari szektorban

A teljes program ITT érhető el.
Regisztrálni itt lehet:
REGISZTRÁCIÓ

EMP-E 2021 - online konferencia
2021-10-26 - 2021-10-28 | Online
Az EMP-E konferencia összehozza az európai energiamodellező közösséget, hogy fórumot biztosítson a kutatási és modellezési gyakorlat cseréjének és a változatos vitáknak. Az eseményen magas szintű panelbeszélgetések és interaktív műhelymunkák kiegyensúlyozott keveréke teszi lehetővé az európai energiarendszer átalakításához szükséges modellek és szakpolitikai meglátások szakértői értékelésen alapuló feldolgozását. Az EMP-E 2021 konferencia fórumot biztosít az Európa-szerte tevékenykedő kutatók és modellező csoportok, a H2020-projektek, az Európai Bizottság képviselői, valamint az ipari és civil társadalmi partnerek közötti eszmecserére.
Fő témák:

1. nap: Szakpolitikák és célok
2. nap: Az ágazatok és technológiák összekapcsolása
3. nap: Modellezés-specifikus kérdések

Regisztrálni itt lehet: REGISZTRÁCIÓ

BeHEALTH 2021 - online rendezvény
2021-10-26 - 2021-10-28 | Online
Ez az egyedülálló esemény összehozza a vállalatokat, szervezeteket, egyetemeket és közintézményeket, tökéletes környezetet biztosít a nemzetközi partnerségek számára, ami az egészségügyhöz kapcsolódó gazdasági versenyképesség növekedését eredményezi.
A BeHEALTH napirendje a közvetítői eseményen kívül egy start-up versenyt és 10, a klaszterek szakértelmére kiterjedő vitafórumot is tartalmaz. Céljuk, hogy egyedülálló élményt nyújtsanak a résztvevők számára azáltal, hogy olyan érdeklődési köröket vegyítenek, mint a nemzetköziesedés fontossága, a külföldi piacra való belépés konkrét technikái és politikái, a klaszterek szerepe az innovációs folyamatban, a nemzeti és nemzetközi finanszírozási forrásokhoz való hozzáférés, az egészségügyi vállalkozások és innováció legjobb gyakorlatainak modelljei, a szellemi tulajdonjogok és a nemzetközi hálózatépítés az egészségügy területén.
Miért érdemes részt venni?

Hogy megismerje az egészségügy és a biogazdaság területéhez kapcsolódó legújabb lehetőségeket és finanszírozásokat.
Találkozzon sikeres vállalkozókkal az egészségügy területén.
Üzleti kapcsolatok és hálózatépítés kialakítása a nemzetközi környezet meghatározó egészségügyi vállalataival.
Előre egyeztetett kétoldalú egyéni találkozók előnyeit élvezni, a projektje sajátosságainak megfelelően.

A részletes program ITT olvasható.
Regisztrálni itt lehet: REGISZTRÁCIÓ

MAP-Expo 2021 - online és személyes üzletember találkozó
2021-10-27 - 2021-10-28 | MAP-Expo, Lardinoisstraat 8., Eindhoven, 5611, Hollandia
A MAP-Expo 2021 egy nemzetközi partnerkereső esemény, amely a gyógy- és aromanövények (MAP) teljes ellátási láncában való kapcsolatteremtésre összpontosít.
A nemzetközi B2B partnerkereső egy testre szabott hibrid tevékenység lesz, lehetőség lesz helyszíni és/vagy virtuális találkozókra is.
Az esemény fő témái: a kutatás, a háziasítás, a termesztés, a betakarítás, a betakarítás utáni feldolgozás, a szárítás, a tartósítás, a lepárlás, a kivonás, a hagyományos gyógymódokkal kombinált termékfejlesztés, a válogatás és szelekció, a csomagolás, a nyomon követés és a minőségellenőrzés.
A 2021. október 27-én, szerdán és 28-án, csütörtökön megrendezésre kerülő partnertalálkozó ingyenes. A vásárra a helyszínen látogató résztvevők számára a MAP EXPO 2021-re külön 20,- € értékű belépőjegyet kell váltani.
Regisztrálni itt lehet: REGISZTRÁCIÓ

AgroСomplex 2021 - online üzletember találkozó
2021-10-27 09:00 - 2021-10-29 18:00 | Online
A B2B találkozókra az AgroComplex 2021, az agrárgazdaság hatékony technológiáinak nemzetközi kiállítása keretében kerül sor, amelyen hagyományosan mezőgazdasági termékeket mutatnak be.
Miért érdemes részt venni?

Új partnerekkel és beszállítókkal való találkozás
Új termékek és szolgáltatások felfedezése
Vásárlások vagy projektek előkészítése
Információszerzés a legújabb trendekről
Kezdeményezzen és szervezzen ígéretes, előre tervezett 1:1 találkozókat online.
Új kapcsolatok kialakításaidő- és költséghatékony módon
Legyen egy lépéssel versenytársai előtt

Kinek érdemes részt venni?

Gyártók
Forgalmazók
Kereskedők
Gépgyártók
Vetőmagtermelők
Biogazdálkodók
Kutatási szervezetek
Kormányzati szervezetek
Ellenőrző szervezetek
Szaküzletek

A részvétel ingyenes, de előzetes regisztrációhoz kötött.
További információ:
REGISZTRÁCIÓ

Irányítsd céged a jövő eszközeivel! Mesterséges intelligencia a vállalatirányításban
2021-10-27 13:00 - 15:00 | Majorossy Imre utca 36., Pécs, 7625, Magyarország
Hogyan alkalmazható a mesterséges intelligencia a kkv-k napi működésében? Milyen egyszerű és hatékony segítséget nyújtanak a mesterséges intelligencián alapuló eszközök mikro-, kis- és középvállalkozásoknak? Mesterséges intelligencia és az online marketing kapcsolata? Merre és meddig fejlődik a mesterséges intelligencia? Mik a legújabb trendek? Tényleg a határ a csillagos ég?
A Modern Vállalkozások Programja – Vállalkozz digitálisan! projekt október 27-i online rendezvényén valamennyi kérdésre választ kapnak az érdeklődök.
Program

13:00
Moderátori köszöntő
Nagy Tibor – IKT tanácsadó
Magyar Kereskedelmi és Iparkamara – Modern Vállalkozások Programja

13:10
Hogyan gondolkodnak a magyar KKV-k a digitalizáció világáról? Milyen képességeket hoznak az új technológiák (5G, NB IoT)?
Sipos Szabolcs – vállalati marketing és üzletfejlesztési vezető – Vodafone Hungary

13:30
Modern Vállalkozások Programja – közösség a digitális vállalkozásokért
Takács Károly – IKT tanácsadó
Magyar Kereskedelmi és Iparkamara – Modern Vállalkozások Programja

13:50
Mesterséges intelligencia alapú, cégre szabott vállalatirányítási rendszer
Wágner György
ügyvezető – Gyapinet Bt.

14:10
Mesterséges intelligencia alapú kereskedelem: aki kimarad, lemarad
Pentz Thomas
ügyvezető – CubicFox Kft

14:30
Legyen cégének az online térben is „kirakata”
Müller-Váczi Lívia
online marketing tanácsadó – RG Stúdió Kft

14:50
Nézői kérdések – előadói válaszok
moderátor: Nagy Tibor
Az előadások összegzése. Mik a jövőbeli trendek? Milyen új technológiákra számíthatunk? Mennyire fontos, mennyire kifizetődő lépést tartani a digitalizációval?

Szervező: Magyar Kereskedelmi és Iparkamara – Modern Vállalkozások Programja és a Pécs-Baranyai Kereskedelmi és Iparkamara
A rendezvény moderátora: Nagy Tibor – IKT tanácsadó – Vas megye – Modern Vállalkozások Programja
A rendezvényen a részvétel ingyenes, de regisztrációhoz kötött.
Amennyiben még nem rendelkezik ügyfélfiókkal, úgy a regisztrációs gombra kattintva létrehozhatja adatlapját és egyben véglegesítheti rendezvényregisztrációját.
Amennyiben már rendelkezik ügyfélfiókkal, úgy kérjük a www.vallalkozzdigitalisan.hu oldalon, a jobb felső sarokban található Belépés gombra kattintva lépjen be a felületre és ott válassza ki a rendezvényt amelyre regisztrálni kíván. Ha jelszavát elfelejtette, úgy kérjük, hogy használja a jelszó emlékeztető funkciót.
Felmerülő kérdés esetén keressen minket a rendezvenyek@ginop-mkik.hu e-mail címen.

Pécsi építőipari klubest
2021-10-27 16:30 - 21:00 | TERRÁN Székház oktatóterem, Engel János u. 8., Pécs, Baranya, 7630, Magyarország
Az Épületszigetelők, Tetőfedők, Bádogosok és Ácsok Szövetsége október 27-én Pécsen szakmai klubestet szervez a TERRÁN Tetőcserép Gyártó Kft. és a ROTO Elzett Kft. együttműködésében.

A főként kivitelezőknek meghirdetett interaktív rendezvényen való részvétel ingyenes, de előzetes jelentkezéshez (e-mailen vagy telefonon) kötött!
Időpont: 2021. október 27. szerda, 16.30-21.00
Helyszín: TERRÁN Székház oktatóterem, 7630 Pécs, Engel János u. 8.
Szervező: Perényi László ÉMSZ területi titkár
Témák: Terrán Generon – a napelemes tetőcserép – Energiatudatos megoldás esztétikusan a Terrántól
előadó: László Miklós tetőfedő mester, Generon kivitelezési szaktanácsadó, TERRÁN Kft.
Előszerelt tetőtéri ablakok – szakszerű csatlakozás biztosítása
előadó: Takács Zoltán, szaktanácsadó, ROTO Elzett Kft.

Jelentkezés: emsz@emsz.hu és/vagy simon.vali@emsz.hu tel: 06706474730
Nem csak ÉMSZ tagok, környékbeli ács, tetőfedő, bádogos szakemberek vagy szakmagyakorlókat is várnak szakmai partnerükkel együtt.

First time in Slovenia - online üzletember találkozó a kulturális és kreatív szektor számára
2021-10-28 09:00 - 2021-10-29 17:00 | online
Az Enterprise Europe Network a Maribori Egyetemmel közösen online üzletember találkozót szervez 2021. október 28-29-én a kulturális és kreatív ipari szektor számára.
A rendezvény konferencia részét vállalatok, kutatók, közvetítő intézmények, politikai döntéshozók és más érdeklődők számára szervezik, akiknek lehetőségük nyílik arra, hogy többet megtudjanak azokról a különböző lehetőségekről, amelyeket az Európai Bizottság kínál a kreatív és kulturális ágazat számára.
Tárgyalt témák:

Építészet
Levéltár
Könyvtárak és múzeumok
Kézművesség
Kulturális örökség
Dizájn
Fesztiválok
Zene
Irodalom
Előadóművészet
Könyvek és könyvkiadás
Rádió és vizuális művészetek

Miért érdemes részt venni?

Vásárlóként – találkozhat tapasztalt európai beszállítókkal.
Piaci/értékesítési menedzserként – új európai vásárlók felkutatása.
Termékfejlesztőként – találjon partnereket az új technológiák és innovatív megoldások megvitatásához.

REGISZTRÁCIÓ

Textile Fashion Tech 2021 - online rendezvény
2021-11-01 - 2021-11-05 | Online
Az Enterprise Europe Network társszervezésében létrejövő esemény célja a textiliparban érdekelt piaci szereplők, vállalatok összehozása, számukra üzletkötési és konzultációs platform biztosítása. Az esemény keretein belül a résztvevők előre szervezett online üzleti tárgyalásokon vehetnek részt.
Az eseményen való részvétel ingyenes, de előzetes regisztrációhoz kötött.
Résztvevők között lesznek:

Textilgyártók
Kiskereskedők
Nagykereskedők
Áruházláncok
Tervezők
Külkereskedelmi vállalatok
Divatsajtó képviselői
Ágazati szövetségek képviselői

A résztvevők listája megtekinthető ITT.
Regisztrálni itt lehet:
REGISZTRÁCIÓ

Turning Contacts Into Contracts - virtuális üzletember találkozó
2021-11-01 09:30 - 2021-11-05 18:30 | online
Az Enterprise Europe Network hálózata nagyvállalatok, KKV-k, egyetemek, K+F foglalkozó intézetek, startupok, klaszterek, egyesületek, ügynökségek, állami és magánszervezetek figyelmébe ajánlja az alábbi rendezvényt. Ez a virtuális üzletember találkozó üzleti, technológiai és kutatói partnerségek révén segít helyreállítani a nemzetközi kapcsolatokat.
Találkozzon új emberekkel a világ minden tájáról, alakítson ki új partnerségeket és stratégiai együttműködéseket
Témák

IT, szoftver és digitális szolgáltatások
gyógyászat, egészség- és gyógyszeripar
bútoripar
élelmiszeripar
gépgyártás

20 perces kétoldalú találkozók minden regisztráló számára elérhetőek. A találkozók foglalására szeptember 15-étől lesz lehetőség.
Miért vegyen részt?

Találkozzon nemzetközi partnerekkel az előre lefoglalt üzleti találkozókon
Határokon átnyúló kapcsolatokat alakítson ki
Találjon új üzleti, technológiai és kutatási partnereket
Mutassa be innovatív megoldásait
Legyen tisztában az új technológiai megoldásokkal
Bővítse hálózatát és maradjon kapcsolatban

A rendezvényen történő részvétel díjmentes, de előzetes regisztrációhoz kötött:
REGISZTRÁCIÓ

KIKK Festival - Üzleti hálózatépítő program
2021-11-03 - 2021-11-05 | KIKK Festival, Namur, Belgium
A KIKK Fesztivál a kreatív és digitális kultúra nemzetközi fesztiválja. Célja, hogy hidat teremtsen a művészetek, a tudományok és az új technológiák között.
A KIKK Fesztiválra szóló belépőjével ingyenes belépést biztosít a Kreatív Faluba, és lehetőséget ad arra, hogy találkozókat szervezzen más résztvevőkkel.
A Kreatív Falu az a hely, ahol a KIKK Fesztiválon részt vevő kreatív iparágak más szakembereivel: startupokkal, tervezőkkel, IT-fejlesztőkkel, belsőépítészekkel, webügynökségekkel, tanácsadókkal, R1D intézményekkel, szakosodott klaszterekkel stb. lehet kapcsolatot teremteni.
A programról részletesebben ITT olvashat.
Regisztrálni itt lehet: REGISZTRÁCIÓ

Horeca, Gastrofood, Enoexpo 2021 - hibrid nemzetközi üzletember találkozó
2021-11-03 - 2021-11-16 | Online
Lengyelország legejelentősebb HORECA rendezvényén élőben és online is várják a résztvevőket az Enterprise Europe Network szervezésében megvalósuló üzletember találkozón!

A lengyelországi élelmiszer- és szállodaipar első számú rendezvénye alatt szervezett üzletember találkozón idén kiemelt szerepet kapnak a borászat képviselői is.
Témák:

élelmiszer- és borturizmus
élelmiszer- és italgyártás: hagyományos, bio, „mentes”, funkcionális stb.
fagyasztott élelmiszerek
fagylaltok, tejtermékek
gabonafélék, tészta, liszt alapú termékek
gyümölcsök és zöldségek (friss, szárított, tartósított)
vendéglátóipari eszközök, kiegészítők
szállodai eszközök, felszerelések

A rendezvényre hibrid formában kerül sor; az üzletember találkozók 2021. november 3-5. között élőben zajlanak, online formában pedig 2021. november 3-16. között lesz lehetőség tárgyalásokat folytatni.
A rendezvényre történő regisztráció díjmentes, de előzetes regisztrációhoz kötött:
REGISZTRÁCIÓ

Értékteremtés az agrobiomasszában - virtuális partnerkereső és webinárium
2021-11-03 10:00 - 2021-11-04 16:00 | Online
Második alkalommal kerül megrendezésre az „Értékteremtés az agrobiomasszában” virtuális partnerkereső esemény és webinárium. Az esemény középpontjában az áll, hogy hogyan lehet értéket teremteni az agrobiomasszából és az élelmiszertermelésből származó mellékáramlatokból.
Az esemény fő témái:

Megújuló energiatermelés
Biofinomítás
Agrobiomassza-termelés
Logisztika és kezelés

A sikeres részvétel 5 legfontosabb célkitűzése:

Találkozzon partnerekkel és ügyfelekkel
Találja meg a szükséges technológiai megoldásokat
Vásárlások vagy projektek előkészítése
Új beszállítókkal való találkozás
Tájékozódjon a legújabb trendekről

A részvétel ingyenes.
A részletes program ITT tekinthető meg.
Regisztrálni itt lehet: REGISZTRÁCIÓ

Indulj el! - „Felkészülés a sikeres külpiacra lépésre ”
2021-11-03 14:00 - 15:30 | Online
A HEPA Exportőrök Klubja Online soron következő rendezvényének középpontában, melyet a Google Magyarországgal közös szervezésben valósít meg a hazai KKV-k sikeres külpiaci megjelenése áll. A programon többek között azokkal a kérdésekkel foglalkoznak, amelyek sikeressé tehetik vállalkozását a külpiacon, beindíthatják és segíthetik cége növekedését és fejlődését a határokon túl.

– Mire van szükség az export stratégia felépítéséhez?
– Mely termékkel és mely célpiacon jelenjünk meg és milyen értékesítési csatornát válasszunk? Mennyibe kerül mindez?
– Milyen segítséget kaphatunk mindehhez a Google Market Finder szolgáltatástól és a HEPA-tól?
– Mi a SEO jelentése? Hogyan zajlik a keresőoptimalizálás? Miért fontos ezzel foglalkozni a külföldi terjeszkedés tervezésekor?
REGISZTRÁCIÓ
Szakértő vendégek:

Vadász Illés, Industry Manager, Google Magyarország
Kocsis Péter, Igazgatóhelyettes, Exportfejlesztés Támogatás, HEPA Magyar Exportfejlesztési Ügynökség NZrt.
Kiss Tamás, Google Certified Trainer, Grow with Google program

Az esemény díjmentes, viszont regisztrációhoz kötött. Regisztrálni az alábbi linken lehet: https://events.withgoogle.com/exportorok-klubja/registrations/new/
Kérdéseiket előzetesen az exportakademia@hepa.hu email címen is feltehetik.

FARMAFORUM 2021 - személyes üzletember találkozó
2021-11-04 | Madrid, Spanyolország
Az Enterprise Europe Network nemzetközi üzletember találkozót szervez a spanyolországi Madridban, melynek fő célja az érintett iparágakban érdekelt vállalatok közötti kapcsolatteremtés és együttműködés előremozdítása.
Érintett szektorok:

Gyógyszerészet
Egészségipar
Kozmetikai ipar
Bio-szektor (logisztika, szabályzás, gyártás, minőségbiztosítás)

A részvétel ingyenes, de előzetes regisztrációhoz kötött.
A rendezvény időbeosztása megtekinthető ITT.
Regisztrálni itt lehet:
REGISZTRÁCIÓ

i-Days 2021 innovációs ötletverseny - idén élőben (is)!
2021-11-04 | Pécsi Tudományegyetem Közgazdaságtudományi Kar, Rákóczi út 80., Pécs, Baranya, 7622, Magyarország
2021 november 4-én a Pécsi Tudományegyetem ÁOK Transzdiszciplináris Kutatások Intézete az Európai Innovációs és Technológiai Intézettel együttműködésben ismét megrendezi a tavaly nagy sikerrel zárult Innovation Days elnevezésű ötletversenyét.

Ha unod az örökös sorban állást, tolongást az orvosi rendelőkben, ha unod, hogy hiába mész időpontra biztos, hogy várnod kell; ha eleged van abból, hogy ahány ajtón bemész annyiszor kell elmondanod, hogy miért jöttél, mi a panaszod; ha szeretsz kütyüzni, csatlakozni, böngészni és szívesen látnál okos eszközöket az egészségügyi intézmények minden sarkában; ráadásul tele vagy ötletekkel, csak senki nem hallgat meg, akkor itt a lehetőség, hogy tegyél ez ellen! Az egészségügynek szüksége van rád!
Idén 5 olyan kihívásra keresünk megoldást, amely mind valós igényen alapul:
Bábeli zűrzavar
Folyamatos telefoncsörgés, végeláthatatlan adminisztrációs feladatok, lefagyó számítógépes rendszerek, folyamatosan ki-be mászkáló munkatársak darabolják fel folyamatosan a rendelést. Ráadásul összefolynak a munkafolyamatok, strukturálatlan a munkaszervezés is így ezek emiatt kevesebb idő jut egy-egy betegre, az ellátás kapkodva zajlik, mind az orvos, mind a beteg, feszült, türelmetlen, ami nagy mértékben rontja az ellátás minőségét.
Milyen megoldással lehetne megszüntetni a fenti állapotokat?
„Hiába fürösztöd önmagadban, csak másban moshatod meg arcodat” – A visszajelzési kultúra hiánya az egészségügyben
Hogyan lehetne motiválni az egészségügyi dolgozókat, hogy elmondják, a vezetőket pedig, hogy meghallgassák a kritikus, építő véleményeket egyaránt? Mi lenne erre a legjobb megoldás, hogyan lehetne ezt a leghatékonyabban, úgy megvalósítani, hogy ez a lehetőség minden egészségügyi dolgozó számára elérhető legyen, valamint, hogy az elmondott ne csupán pusztába kiáltott szó legyen?
Skynet – az okoskórház ébredése
Egy olyan folyamatmenedzsment kezelő rendszer tervezése a feladat, amely a beteg belépésétől az egészségügyi intézményből való távozásán át az utókezelésig nem csak segít nyomon követni a folyamatot, hanem a tervezhetőségből adódóan optimalizálja is a folyamatot, megszüntetni a betegfeltorlódást. (Visszakereshetőség, betegedukáció, statisztika)
Kérem a következőt!
Egy olyan egységes betegregisztrációs és beteghívó platform megtervezése a feladat, amely minden korosztály részére könnyedén alkalmazható. Fontos eleme, hogy az kezelőorvos részére “látható legyen”, hogy éppen merre jár a beteg.
Írtam én már eleget
Egy olyan IT alapú megoldást keresünk, amely amellett, hogy segít az adminisztratív terhek csökkentésében, könnyen kezelhető és elérhető dokumentumkezelést biztosít az egészségügyi dolgozóknak (és akár a betegeknek is?)
A részvételhez semmilyen előképzettség nem szükséges, csupán hallgatói jogviszony, te és a lelkesedésed kell!
További információ és regisztráció https://itdweb.hu/i-days-2021/

INNOVATION VILLAGE 2021 - Deep tech fejlesztések
2021-11-04 - 2021-11-05 | Online
Az Enterprise Europe Network társszervezésében online nemzetközi fórumra és üzletember találkozóra kerül sor, melynek középpontjában a deep tech fejlesztések és a digitális átalakulás állnak.

A kétoldalú üzletember találkozók mellett szakmai előadások keretében ismerkedhetnek meg a résztvevők a deep tech megoldások bevezetésével, kiterjesztésével kiaknázható lehetőségekkel.
Kiemelt témák:

Biotech
Clean Tech
Védelmi és biztonsági szolgáltatások
Kvantumszámítás
Agrotech
Zöld kémia
IKT, IoT, AI
Gépi tanulás
Robotika
Alapanyagok, innovatív gyártás

A rendezvény díjmentes, de a részvétel előzetes regisztrációhoz kötött:
REGISZTRÁCIÓ

A bioinformatika jelene és perspektívái - szakmai konferencia
2021-11-04 17:00 - 19:00 | Pécsi Szalon, Széchenyi tér 16., Pécs, Baranya, 7625, Magyarország
A PEIK Zrt. (Pécsi Egészségipari Innovációs Központ Zrt.) által megrendezett konferencia sorozat fő célkitűzése az egészségipar, az egyetem és más ipari szereplők találkozása révén különböző tématerületeken keresztül, a régióban rejlő lehetőségek és hiányosságok feltárása, valamint a közös gondolkodás és együttműködések kialakítása.

A rendezvénysorozat negyedik állomására meghívott előadók, kutatók és üzleti szférában is jártas szakemberek a szakmai szemszög mellett az üzleti vonal lehetőségeibe és gondolatébresztő témáiba is betekintést nyújtanak.

PROGRAM
16.00 – Érkezés és regisztráció, korai érkezők korai kérdezők
17.00 – 17.10 PEIK Zrt. vezérigazgatójának köszöntője – Dr. Szemerey Zoltán
17.10 – 17.30 A modern számítógép-tudományok alkalmazása orvosbiológiai információk kezelésére – Dr. Lustyik György, a Soft Flow Kft. alapítója
17.30 – 17.50 Bioinformatika és molekula modellezés – Dr. Czömpöly Tamás, a Soft Flow Kft. alkalmazott biotechnológia vezetője
17.50 – 18.10 A rendszeres sport, mint betegség-megelőzés, molekuláris mintázatának bioinformatikai analízise – Dr. Kvell Krisztián, a Pécsi Tudományegyetem Gyógyszerésztudományi Kar Gyógyszerészi Biotechnológia Intézet tanszékvezető helyettese
18.10 – 18.30 – Mesterséges intelligenciával vezérelhető 3D nyomtatott felső végtagi protézis fejlesztése – egy egyetemi spin-off története – Péntek Attila, a ProLimb Kft. alapítója
18.30 – 18.50 – Dél-Dunántúl ezüstbányája: Silver Economy avagy Ezüstgazdaság – Dr. Sik Attila – PTE-ÁOK Transzdiszciplináris Kutatások Intézet intézetvezetője
18.50 – 19.00 – Piacra viteli lehetőségek és európai szintű közreműködő partnerhálózat – Dr. Liber Noémi PTE-ÁOK Transzdiszciplináris Kutatások Intézet intézetvezető helyettese
19.00 – Felvetések, ötletek és kérdések egy hidegtálas vacsorával és sörkóstolóval körítve

Konferencia helyszíne:
A Pécsi Szalon rendezvényterme, Pécs, Széchenyi tér 16.

A konferencián való részvétel ingyenes, de a korlátozott létszám miatt regisztrációhoz kötött!

Regisztráció: a papp.petra@peik.hu e-mail címen, legkésőbb 2021. november 2-ig

Contact-Contract MSV 2021 - személyes rendezvény
2021-11-08 - 2021-11-10 | Brno, Cseh Köztársaság
Az Enterprise Europe Network tagjai által szervezett esemény Brnoban kerül megrendezésre, célja pedig az üzleti tárgyalásokra és kapcsolatépítésre való felület biztosítása. A rendezvényen személyes formában lehet résztvenni.
A résztvevők listája megtekinthető ITT.
A részvétel ingyenes, de regisztrációhoz kötött.
Regisztrálni itt lehet:
REGISZTRÁCIÓ

#MES Insights Matchmaking - online rendezvény
2021-11-09 - 2021-11-11 | Online
Az Enterprise Europe Network szervezésében létrejövő esemény a közlekedésipar területein mozgó vállalatok számára biztosít kapcsolatépítő felületet a virtuális térben, előre szervezett B2B találkozók formájában.
Érintett területek:

Autóipar
Kereskedelmi járművek
Vasúti közlekedés

A rendezvényen való részvétel ingyenes, de regisztrációhoz kötött.
Regisztrálni itt lehet:
REGISZTRÁCIÓ

Elmia Subcontractor Connect 2021 - személyes és online rendezvény
2021-11-09 - 2021-11-12 | Online
Az Enterprise Europe Network által szervezett esemény keretein belül a résztvevőknek virtuális és személyes üzleti tárgyalások lebonyolítására lesz lehetősége. A találkozók megszervezése online felületen történik, majd a virtuális térben, az Elmia Subcontractor Fair látogatói számára pedig személyesen nyílik lehetőség üzleti konzultációra.
A résztvevők listája megtekinthető ITT.
A részvétel ingyenes, de regisztrációhoz kötött.
Regisztrálni itt lehet:
REGISZTRÁCIÓ

Retaissance Live - Online üzletember találkozó
2021-11-09 08:30 - 17:00 | online
2021. november 9-én az Enterprise Europe Network exkluzív rendezvényt szervez „Retaissance Live” elnevezéssel, hogy segítse az európai prémium divat- és életmód márkák, valamint a vásárlók összekapcsolását az innováció, a kereskedelem és a jelenlegi kihívások leküzdése érdekében.
A vállalatoknak 2021. október 31-ig van lehetőségük regisztrálni a platformra.
Erre az exkluzív eseményre több mint 800 üzletet és e-kereskedelmi platformot képviselő vásárló regisztrál, akik a világ 35 országában több mint 50 millió vásárlót képviselnek.
A Retaissance Live azért jött létre, hogy tisztességes és egyenlő versenyfeltételeket teremtsen a független és fenntartható márkák számára a divat, a lábbelik, az ékszerek, a szépségápolás, a gyermekruházat és a kiegészítők ágazatában, hogy növeljék márkájuk jelenlétét és értékesítési bevételeiket világszerte.
Fontos határidők
2021. november 3-án a platformra regisztrált cégek egy exkluzív 3 órás workshopon vehetnek részt, amely segít nekik az üzleti ajánlatok kidolgozásában és a vevőknek való meggyőző és eredményes bemutatkozás előkészítésében.
Ezt a workshopot a következők tartják:

Az Egyesült Királyság vezető kiskereskedelmi aggregátora, a Retaissance, egy vezető divat- és életmódügynökség, amely prémium kategóriás független márkák közösségét építi, és tisztességes és egyenlő feltételeket biztosít számukra a kereskedelem lehetővé tételéhez, valamint globális jelenlétük és bevételeik növeléséhez.
NuORDER, amerikai székhelyű, vezető B2B e-kereskedelmi platform, amely segíti a márkákat abban, hogy zökkenőmentes, együttműködőbb nagykereskedelmi folyamatot biztosítsanak, ahol a vevők valós időben böngészhetnek a termékek között, megtervezhetik a választékot és okosabban vásárolhatnak.

2021. november 9-én a kiválasztott márkák találkoznak az őket kiválasztó vevőkkel, hogy bemutassák termékeiket és kínálatukat. Partnereink előzetesen gondosan kiválasztják a márkákat, melyek összhangban vannak jelenlegi márkakínálatukkal és alapvető értékeikkel. Így mind a márkák, mind a kiskereskedők aznap komolyan tárgyalhatnak az üzletről.
Az eseményen való részvétel a Retaissance és a NuORDER szponzorációjának köszönhetően teljesen ingyenes, hogy támogassák a gyorsan fejlődő kiskereskedelmi ágazatot és az innovatív márkákat.
Miért vegyen részt?

Divat- és életmódmárkaként, technológiai fejlesztőként – betekintést nyerhet az új vásárlók viselkedésébe és preferenciáiba;
Kiskereskedőként és vásárlóként – fedezzen fel olyan egyedi és innovatív márkákat és technológiákat, amelyek vonzóak a fogyasztók számára, és illeszkednek a jelenlegi portfóliójukhoz valamint a legfontosabb alapértékeihez.
Szövetségként – ossza meg a meglátásait az új, feltörekvő független márkákkal, és támogassa a kiskereskedelmi iparágat.

Milyen területről várják a résztvevőket?

Divat
Szépség
Lábbeli
Ékszerek
Gyermekruházat
Kiegészítők
Technológiák

REGISZTRÁCIÓ

Ismerje meg Argentína, Brazília, Mexikó gazdaságát, üzleti lehetőségeit (online)
2021-11-09 15:00 - 17:00 | online
Melyek azok az egyedi szempontok, nehézségek és lehetőségek, amelyeket figyelembe kell vennünk ahhoz, hogy a magyar cégek eséllyel indulhassanak Argentína, Brazília, Mexikó piacain?
Ezúton ajánljuk figyelmébe az Enterprise Europe Network magyarországi hálózat exportfejlesztési programját!
Időpont: 2021. november 9. kedd, 15.00 óra (online)
Az esemény magyar és angol nyelvű.

Argentína: A külképviselethez 3 MERCOSUR ország tartozik, Argentína (45 millió lakos), Paraguay (7,2 millió lakos) és Uruguay (3,5 millió lakos). Mindhárom ország jelentős importra szorul gépek, berendezések, technológiai termékek területén. Fejlett mezőgazdasággal és mezőgazdasági technológiák iránti igénnyel rendelkeznek. A környezetvédelem, vízgazdálkodás és fenntarthatóság még gyerekcipőben jár éppen ezért igény mutatkozik ilyen termékekre, szolgáltatásokra. Az első magyar-argentin-paraguayi-uruguayi orvostechnológiai üzletember találkozó 2021 novemberében lesz.
Brazília: A külképviseleteihez összesen 212,6 millió lakosságszámú piac tartozik. A brazil gazdaság meghatározó ágazatai az élelmiszeripar, a gépjárműipar, az energetika az építőipar és az ICT. Jelentős igény mutatkozik a következő területeken: vízgazdálkodás, agrártechnológia, orvostechnológiai eszközök, autóalkatrészek, vegyipari, olaj és gázberendezések, biztonság(technika)i rendszerek.
Mexikó: A mexikói piac húzóágazatai között kiemelendő a turizmuson túl az autóipar, az energetika, az élelmiszeripar és a gyógyszeripar. Különösen nagy lehetőség mutatkozik az orvostechnológiai, autóelektronikai, vízipari, intelligens városüzemeltetési rendszerek, valamint az élelmiszeripari új technológiák terén. A külképviselet Mexikóban (129 millió fő) van, de akkreditációja kiterjed 6 további országra: Belize (290 ezer fő), Costa Rica (4,1 millió fő), Guatemala (12,3 millió fő), Honduras (7,3 millió fő), Nicaragua (5,6 millió fő), El Salvador (6,8 millió fő).

Program és f​​​​​ő témakörök:
15.00 – 16.00 Argentína, Brazília, Mexikó gazdaságának aktuális helyzete, annak jövőbeni kilátásai
Hogyan tudunk sikeresek lenni magyarként az adott piacokon? Kereskedelmi sajátosságok, tapasztalatok, praktikus tanácsok. Vámtechnikai és engedélyeztetési kérdések. Üzleti lehetőségek magyar vállalatok számára az adott országokban.
16.00 – 16.45 Szellemi tulajdonvédelem Latin Amerikában – angol nyelvű előadás 45 percben
16.45 – Kérdések, válaszok

Előadók:
Németh József külgazdasági attasé Magyar Nagykövetség Argentína, Buenos Aires
József Balázs külgazdasági attasé Magyar Nagykövetség Brazília, Sao Paulo
Olti Máté külgazdasági attasé Magyar Nagykövetség Mexikó, Mexikóváros
César Fernández Elvira, iparjogvédelmi szakértő Latin America IP SME Helpdesk – angol nyelvű előadás

Lebonyolítás: Microsoft Teams rendszerrel. (A meghívót a regisztráltak a rendezvény előtt megkapják.) A programot 2-2,5 órás időtartamra tervezzük.
Részvételi feltétel: A programon a részvétel térítésmentes, de feltétel az előzetes online jelentkezés.
Jelentkezés: online, ezen a linken
A rendezvény a Fejér Megyei Kereskedelmi és Iparkamara főszervezésében, a Pécs-Baranyai Kereskedelmi és Iparkamara és a HEPA Magyar Exportfejlesztési Ügynökség szakmai támogatásával valósul meg.

H2WORLD - hibrid üzletember találkozó
2021-11-10 - 2021-11-19 | Majorossy Imre utca 36., Pécs, 7625, Magyarország
A november 10-12. között a H2Worldben megrendezésre kerülő Nemzetközi Hidrogénenergia Kiállítás és Fórumon dél-koreai és nemzetközi vállalatok és szakértők találkoznak, hogy megvitassák a hidrogénstratégia, a hidrogénmobilitás, az energiatermeléshez használt üzemanyagcellák és a termelés kulcsfontosságú témáit.
Találkozzon vezető hidrogénszakértőkkel Koreából és a világ minden tájáról. Ossza meg tudását, kezdeményezzen új üzleteket és találjon együttműködési partnereket.
Kulcsterületek:

Üzemanyagcella-technológiák
A hidrogén mobilitási alkalmazása
Hidrogéntermelés

Az eseményen való részvétel ingyenes.
A részletes program ITT tekinthető meg.
Regisztrálni itt lehet: REGISZTRÁCIÓ

Közép-Európai Űripari Nap és Üzleti Találkozó
2021-11-11 10:00 - 17:00 | Majorossy Imre utca 36., Pécs, 7625, Magyarország
Az űripar számára „CENTRAL EUROPE SPACE INDUSTRY DAY & BROKERAGE” címmel rendeznek Brno-ban konferenciát és üzletember találkozót.
Dátum: 2021. november 11., 10.00-17:00 óra
Helyszín: Brno (Csehország), Hotel Passage, Lidická 23

A rendezvény lehetőséget nyújt az űriparban és űrkutatásban tevékenykedő közép-európai (cseh, lengyel, szlovák, magyar) cégek, stakeholderek, kutatóintézetek, egyetemek képviselőinek, illetve az anyagkutatás területéről nem közvetlenül űripari cégek és kutatóintézetek, alkatrész-beszállítók, IT fejlesztők (stb.) képviselőinek megismerésére, együttműködések kialakítására a régióban.

A Central Europe Space Industry Day and Brokerage kiváló alkalom

a legfrissebb intézményi és piaci trendek és innovációk megismerésére
új technológiai partnerekkel / végfelhasználókkal való találkozásra rövid (20 perces), előre szervezett találkozók keretében
K+F partnerek megtalálására, különös tekintettel az Európai Űrstratégiára, az Európai Űrügynökség (ESA) és a Horizon Europe által indított K+F programokra.

A rendezvény a Czech Trade, a Cseh Közlekedési Minisztérium, a JIC innovációs ügynökség szervezésében a HEPA, a lengyel Krakow Technology Park és a szlovák BIC Bratislava társzervezésével, a Külgazdasági és Külügyminisztérium közreműködésével valósul meg.

A fórumon való részvétel ingyenes, de regisztrációhoz kötött. A kiutazásról és a szállásról az adott cég saját maga gondoskodik.

Kérjük, regisztráljon a rendezvény online platformján és foglaljon tárgyalásokat a résztvevő cégekkel, kutatóintézetekkel, stakeholderekkel!

Az esemény weboldala és regisztráció:
https://central-europe-space-industry-day.b2match.io/
